Онок

Онок  — село в бывшом Виноградовском районѣ (од 2020 — Береговском) Закарпатской области Украины.Тронько П. Г., с. 246

Полога
Лежить о 10 км на сѣвер од бывшого районного центра и желѣзничной штации.

История
Перва документована упоминка походить з року 1598.
Мадярска доба
Село од зачатку было русинске.  В року 1775 мало 512 обывательох, з того: Русины — 475, Цигане — 15, Словаци — 14, Жиды — 6, Мадяре — 2. В року 1910 зоз 1443 обывательох были Русины —1225, Нѣмцѣ — 212, Мадяре — 6; подля вѣры; грекокатолици — 1226, израелиты — 213.Márosi А.
Чехословацка доба
В року 1930 в селѣ зоз 1505 обывательох 1304 были Русины, 199 — Евреи, 2 — Мадяре. Грекокатолицка громада мала 1292 вѣрникы, муровану церкву Св. Михаила з року 1877. В селѣ была русинска школа (6 клас). Ходив державный автобус.Достал Я., с. 210.
Украинска доба
Зачала ся приходом Червеной армады 25. октобра 1944, а 25 молодых хлопцьох были взяты добровольцями до совѣтского войска. За совѣтску добу збудовали 420 новых хыж, нову школу, колхоз. 300 молодых людей зоз села забрали на трирочны повойновы обновны роботы в глубину територии СССР.Данко И.М.

Днешность
В селѣ фунгуе середня школа (21 класа, 396 ученикы).Оноцка ЗОШ Село было славне выробов кафльох з добываного в околици каолина.  Але в сучасности фабрика не фунгуе, ани колхоз, а валалчане одышли за роботов гет за границѣ.

Администрация 
Оноцька сільська рада 
90313, Закарпатська обл., 
Виноградівський р-н,
с.Онок, вул.Миру,5 

Вызнамны родаци
 Димитрий Попович (1889–1968), священик, педагог, писатель
 Иван Бровди (1939), скулптор и малярь 

Жерела и одказы
 Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
 Тронько П. и др. (ред.) Історія міст і сіл України. Том 7. Закарпатська область. К. 1969. 




 Референции 

Катеґорія:Населены пункты Украины
Катеґорія:Населены пункты Закарпатской области